‘PSL’รับปีนี้ รายได้ดิ่งต่อ ลุ้นปันผลดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “พรีเชียส” ปลอบผู้ถือหุ้นทำใจปีนี้รายได้หดต่อ ค่าระวางต่ำเรือเหลือน้อยลำ ปี 2552 กำไรวูบ ปลอบใจจ่ายปันผล 61% 
นายคาลิด มอยนูดดิน กรรมการผู้จัดการ บริษัท พรีเชียส ชิพปิ้ง (PSL) เปิดเผยว่า รายได้ปีนี้น่าจะต่ำกว่าปี 2552 เพราะคาดค่าระวางเรืออยู่ที่ 12,500 เหรียญสหรัฐต่อลำต่อวัน ต่ำกว่าปีก่อน ซึ่งอยู่ที่13,459 เหรียญสหรัฐต่อลำต่อวัน และจำนวนเรือของบริษัทลดลง 
บริษัทมีเรือทั้งสิ้น 21 ลำ และได้สั่งต่อเรือใหม่อีก 18 ลำ ส่งมอบครึ่งปีหลัง 2 ลำ ที่เหลือรับปี 2557 
“แม้รายได้จะลดลงแต่เราน่าจะดีกว่าอุตสาหกรรมเพราะได้ทำสัญญาให้เช่าเรือระยะยาวไปแล้ว 62.8% ของกองเรือ ราคาเฉลี่ย 11,829 เหรียญสหรัฐต่อลำต่อวัน” 
สำหรับปี 2552 มีกำไรสุทธิ 3,047 ล้านบาท ลดลง 38.38% แต่ยังจ่ายเงินปันผลในอัตรา 61% ของกำไรสุทธิ เนื่องจากบริษัทมีเงินสดมาก ไม่มีหนี้สิน และไม่มี นโยบายลงทุนในธุรกิจอื่น